Šiuolaikinė penkiakovė 2024 m. vasaros olimpinėse žaidynėse

Šiuolaikinė penkiakovė 2024  m. vasaros olimpinėse žaidynėse vyks 26-ą kartą olimpinių žaidynių istorijoje. Tai paskutinis kartas kai šiuolaikinė penkiakovė yra įtraukta į pagrindinę olimpinių žaidynių programą. Po žaidynių iš šiuolaikinės penkiakovės bus išbraukta žirgų sporto elementas, kuris bus pakeistas kliūčių ruožo rungtimi.

Formatas 
Olimpinį šiuolaikinės penkiakovės sudaro šaudymas pistoletu, fechtavimas špaga, 200 m plaukimas laisvuoju stiliumi, konkūrinis jodinėjimas ir 3,2 km kroso bėgimas.

Pirmosios trys rungtis (fechtavimas, plaukimas ir jodinėjimas) vertinamos taškais, kurie paverčiami į laiko atstumą tarp startų finalinėje kombinuotoje bėgimo ir šaudymo rungtyje. Daugiausiai taškų po trijų rungčių turintis sportininkas startuoja pirmas, o sekantys sportininkai turi laukti savo starto priklausomai nuo to kiek taškų sportininkas atsiliko. Kombinuotos rungties rezultatas yra galutinė šiuolaikinės penkiakovės turnyro rikiuotė.

Kaip ir 2020 m., fechtavimo rungtį sudarys du etapai. Pirmasis etapas, kurio metu visi dalyvaujantys sportininkai susirungs su kiekvienu priešininku po vieną kartą, vyks vieną arba dvi dienas prieš pagrindines varžybas. Daugiausiai pergalių pelnęs sportininkas pelnys daugiausiai taškų. Papildomas fechtavimo etapas vyks pagrindinių varžybų dieną. Du prasčiausiai pasirodę sportininkai fechtuosis iki pirmo prilietimo dėl papildomų taškų. Dvikovos nugalėtojas tada susirungs su sekančių mažiausiai taškų pelniusiu sportininku. Dvikovos tęsis kol varžybose pasirodys visi dalyvaujantys sportininkai.

Plaukimo varžybos vykdomos 200 m distancijoje ir plaukiama laivuoju stiliumi. Greičiausias laikas pelnys daugiausiai taškų.

Konkūrinio jodinėjimo varžybose raiteliai turės joti ant atsitiktinai parinktų žirgų. Trasą sudaro 12 kliūčių. Visi raiteliai rungtį pradeda su maksimalia taškų suma. Kiekviena numesta kliūtis, žirgo atsisakymas, raitelio nukritimas ir laiko viršijimas sumuojasi į taškų baudą, kuri minusuojama nuo maksimalios taškų sumos.

Kombinuotos rungties varžybos vyks nepakitusios nuo 2012 m. naujai priimto formato. Visi sportininkai turės įveikti keturias šaudymo linijas ir keturis ratus kroso bėgimo po 800 m. Kiekvienoje šaudymo pistoletu linijoje sportininkas turi pataikyti į penkis taikinius ir užtaisyti pistoletą po kiekvieno šūvio. Naudojami lazeriniai pistoletai. Sportininkui nepataikius į taikinius per 70 sekundžių leidžiama toliau tęsti bėgimą. Pirmas kombinuotos rungties finišo liniją kirtęs sportininkas tamp viso šiuolaikinės penkiakovės turnyro nugalėtoju.

Kvalifikacija

Medalininkai

Šaltiniai

Nuorodos 
 Paryžius 2024 

Sporto šakos 2024 m. vasaros olimpinėse žaidynėse
Šiuolaikinė penkiakovė olimpinėse žaidynėse